Diari Oficial de la Generalitat Valenciana


Sumari del DOGV 9498, del 27-12-2022 (2022/12223)

RESOLUCIÓ de 23 de desembre de 2022, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials en el sector d'infància i adolescència per a l'any 2023: servei d'intervencions tècniques en acolliments familiars en famílies educadores.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9498

Data del DOGV
:   27-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12373


Data del document
:   23-12-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 23 de desembre de 2022, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials en el sector d'infància i adolescència per a l'any 2023: servei d'intervencions tècniques en acolliments familiars en famílies educadores. [2022/12618]  
  
Vista la Resolució de 21 de desembre de 2020, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2021: servei d'intervencions tècniques en acolliments familiars en famílies educadores, resulten els següents:  
  
Antecedents de fet  
I) Per Resolució de 27 d'abril de 2021, de la Vicepresidència i Conselleria d'Igualtat i Polítiques Inclusives, es concedeixen els acords d'acció concertada del servei d'intervencions tècniques en acolliments familiars en famílies educadores per a l'any 2021 a les següents entitats: Asociación Nueva Infancia (lot I), EMAFI Equipo Multidisciplinar de Atención a la Familia e Infancia (lot II), Asociación Centro TRAMA (lots III i IV) i Associació SPAM Servei Psicopedagògic d'Atenció al Menor (lot V).  
II) El 25 de maig de 2021 es formalitzen els acords d'acció concertada amb les entitats esmentades en l'apartat anterior amb efectes des de l'1 de maig de 2021 fins al 31 de desembre de 2021.  
III) El 30 de desembre de 2021, per Resolució de la Vicepresidència i Conselleria d'Igualtat i Polítiques Inclusives, es prorroguen els acords d'acció concertada en matèria de serveis socials en el sector d'infància i adolescència per a l'any 2022: servei d'intervencions tècniques en acolliments familiars en famílies educadores per un any de duració,de l'1 de gener al 31 de desembre de 2022.  
IV) Per Resolució de 7 d'octubre de 2022 s'inicia el procediment de pròrroga dels acords d'acció concertada en matèria de serveis socials en el sector d'infància i adolescència per al període l'1 de gener de 2023 al 30 de juny de 2023: servei d'intervencions tècniques en acolliments familiars en famílies educadores.  
V) Les Direccions Territorials d'Igualtat i Polítiques Inclusives informen sobre la conformitat de la prestació del servei de cadascuna de les entitats concertades del concert social i sobre el compliment dels requisits necessaris per a portar-lo endavant.  
VI) Finalitzat el termini d'audiència a les entitats concertades, totes elles manifesten la conformitat a la pròrroga del concert social durant el període de l'1 de gener de 2023 al 30 de juny de 2023.  
  
Fonaments de dret  
I) La Llei 26/2018, de 21 de desembre, de la Generalitat, de drets i garanties de la infància i l'adolescència, en els articles 1, 10 i 92, entre altres, estableix un marc de prevenció, protecció i atenció a la infància i l'adolescència com a obligació de l'administració.  
II) El Decret 35/2021, de 26 de febrer, del Consell, de regulació de l'acolliment familiar, estableix en l'article 41 que les persones acollides tindran dret a la supervisió, el suport, l'orientació i la intervenció tècnica a través de professionals especialitzats. A més, l'article 36.4 regula que són entitats col·laboradores per a la prestació del servei d'intervencions tècniques en acolliment familiar en família educadora, les entitats d'iniciativa social concertades o contractades per la conselleria amb competència en matèria de protecció de la infància i l'adolescència per a la prestació del servei esmentat, en els termes que estableix el document de formalització subscrit per aquestes amb aquesta conselleria.  
  
Per altra banda l'article 52, apartat f de l'esmentat Decret regula com a dret de les famílies acollidores, rebre una preparació prèvia i contínua, seguiment, suport i intervenció tècnica especialitzada durant i al final dels acolliments familiars que duen a terme.  
III) La Llei 3/2019, de 18 de febrer, de la Generalitat, de servei socials inclusius de la Comunitat Valenciana estableix en l'article 34, apartat 1.b l'acció concertada com a forma de provisió de les prestacions del Sistema Públic de Serveis socials amb entitats privades d'iniciativa social.  
IV) El decret 181/2017, de 17 de novembre, del Consell, desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social i estableix en el títol VII els criteris de pròrroga dels concerts.  
V) La Resolució de 21 de desembre de 2020, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2021: servei d'intervencions tècniques en acolliments familiars en famílies educadores, preveu en l'article 2 de l'annex I la possibilitat de prorrogar els concerts.  
  
VI) La Resolució esmentada en l'apartat anterior delega en la persona titular de la direcció general amb competència en matèria d'infància i adolescència, la resolució del procediment d'acció concertada a què aquella es refereix, i també la decisió respecte a la pròrroga dels concerts.  
No obstant això, de conformitat amb l'Acord d'1 d'abril de 2021, de la Vicepresidenta i consellera d'Igualtat i Polítiques Inclusives, s'accepta l'abstenció presentada per la persona titular de la direcció general amb competència en matèria d'infància i adolescència i s'avoca aquesta competència, així com la decisió respecte a la seua pròrroga.  
Per tot això i de conformitat amb allò establert en la normativa esmentada, resolc:  
  
Primer  
Aprovar la pròrroga per sis mesos, de l'1 de gener de 2023 al 30 de juny de 2023, dels acords d'acció concertada en matèria de serveis socials en el sector d'infància i adolescència per a l'any 2023: servei d'intervencions tècniques en acolliments familiars en famílies educadores, aprovats en la resolució de 27 d'abril de 2021, segons la següent distribució:  
  
Lot Entitat CIF de l'entitat Import (?)  
I Asociación Nueva Infancia C74951183 534.549,24 euros  
II EMAFI L60690119 534.549,24 euros  
III Asociación Centro TRAMA Y27095025 341.934,07 euros  
IV Asociación Centro TRAMA E91606443 341.934,07 euros  
V Associació SPAM I66365715 168.803,83 euros  
  
  
Segon  
L'aprovació de la pròrroga del concert social per al període de l'1 de gener de 2023 al 30 de juny de 2023 per un import total de 1.921.770,45 ?, s'efectua amb càrrec al crèdit consignat en el programa pressupostari 313.30, Infància i adolescència, capítol IV, línia pressupostària S1120000, de la secció 16, del pressupost de despeses de la Vicepresidència i Conselleria d'Igualtat i Polítiques Inclusives, o el seu equivalent en la Llei de pressupostos de la Generalitat per a l'any 2023. La resolució de la present pròrroga queda condicionada a l'existència efectiva de crèdit adequat i suficient en el pressupost de l'exercici 2023.  
  
No obstant això, l'import per a l'any 2023 aprovat mitjançant aquesta resolució podrà revisar-se durant el termini de duració de la pròrroga del concert social, per resolució de l'òrgan competent de la conselleria, per a mantindre les condicions econòmiques del concert, dins de les disponibilitats pressupostàries i dels termes previstos en la Llei 2/2015, de 30 de març, de desindexació de l'economia espanyola tal com disposa l'article 33.2 del Decret 181/2017, de 17 de novembre, del Consell. Així mateix, l'anteriorment exposat queda condicionat a la disponibilitat de crèdit adequat i suficient.  
  
Tercer  
La present resolució de pròrrogues serà objecte de publicació en el Diari Oficial de la Generalitat Valenciana, produint aquesta els efectes de la notificació a les entitats interessades, conforme al que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Quart  
La pròrroga de la concertació dels serveis aprovada en aquesta resolució queda subjecta a la subscripció dels documents administratius de formalització de concert social, d'acord amb el que s'estableix en l'article 18 de l'annex I de la resolució de convocatòria.  
La formalització de les pròrrogues acordades, mitjançant una addenda al document de formalització de concert social subscrit en 2021, s'ha de fer dins del termini de trenta dies, comptadors des de l'endemà de la publicació de la present resolució en el Diari Oficial de la Generalitat Valenciana.  
  
València, 23 de desembre de 2022.- La vicepresidenta del Consell i consellera d'Igualtat i Polítiques Inclusives: Aitana Mas Mas.